Josef I av Det tysk-romerske rike

Josef I (født 26. juli 1678, død 17. april 1711) var keiser av det tysk-romerske rike i perioden 1705–1711, Ungarns og Böhmens konge, og erkehertug av Østerrike. Han var den eldste sønn av keiser Leopold I. 

Keiser Josef ble født i Wien, og den strenge oppdragelsen han fikk av prins Dietrich Otto von Salm, gjorde ham til en dyktig lingvist. I 1687 ble han kronet til konge av Ungarn, og 6. januar 1699 mottok han Romerrikets krone. Keiseren giftet seg med Wilhelmine Amalie av Braunschweig-Lüneburg og fikk senere døtrene Maria Josepha og Maria Amalie med henne.

I hele keiserens regjeringstid pågikk den spanske arvefølgekrigen, hvor den østerrikske armé med hjelp fra sine engelske og hollandske allierte under ledelse av prins Eugen av Savoia seiret (seirene ved Oudenaarde i 1708 og Malplaquet i 1709).

Josef døde av kopper.

 Referanser 

 Eksterne lenker 

 Reforming zeal in the Baroque: Joseph I – kort biografi (engelsk)

Kategori:Tysk-romerske keisere
Kategori:Bøhmiske monarker
Kategori:Huset Habsburg
Kategori:Personer fra Wien